Avenged Sevenfold (album)

Avenged Sevenfold er det fjerde albumet til Avenged Sevenfold. Albumet ble gitt ut 30. oktober 2007 av Warner Bros. Records. Utgivelsesdatoen var opprinnelig 16. oktober, men ble utsatt to uker, grunnet uferdig bonusmateriale til albumet, som blant annet inkluderte en tegneserie om tilblivelsen av albumet.

Promosjon og bakgrunn
17. august, to måneder før utgivelsen av album la bandet ut sporlisten til albumet på deres YouTube kanal, og mobiltjeneste, A7X mobile. Senere samme måned ble det også lagt ut et to minutters klipp av deres først singel fra albumet, Critical Acclaim. 28. august ble singelen lagt ut for nedlastning på iTunes Store.
Før utgivelsen av albumet startet Avenged Sevenfold en dokumentar på internett delt opp i episoder. I episodene fikk man se forskjellige scener fra innspillingen av albumet. Wolfie the Fox var også en karakter som viste seg mye i disse episodene. Wolfie er en maskot/dukke som i dokumentaren er produsent av albumet. Episodene ble lagt ut i en tidsperiode fra 24. august til 19. oktober.

En siste trailer for albumet ble lagt ut på bandets YouTube-kanal elleve dager før utgivelsen av albumet. I traileren får vi nok en gang se forskjellige klipp fra innspillingen, skrivingen og produsering en av albumet. Videoen inneholder også forskjellige fraser fra "Wolfie the Fox", mens Critical Acclaim går i bakgrunnen.

Måneden før utgivelsen var veldig travel for bandet. Den begynte med M. Shadows og Synyster Gates sitt intervju med Kerrang! den tredje oktober, hvor de svarte på mange spørsmål angående albumet. Samme dag ble en live-fremførelse av singelen, Almost Easy publisert på nettet. Senere samme måned fremførte bandet Scream på Scream Awards på Spike TV. På reklame-introen og outroen til programmet kan en også høre vokalist, M. Shadows synge «You know I make you wanna scream» som for øvrig er hentet fra refrenget til sangen. Innringerradioprogrammet, Loveline radiodebuterte også sangene Afterlife og Almost Easy da M. Shadows og The Rev var gjesteverter.

Noen dager før utgivelsen lakk en nettside noen smakebiter fra det nye albumet, noe som resulterte i at Warner Bros. saksøkte nettsiden. Bare dager etter dette igjen la Warner Bros. ut sangen Gunslinger på nettet for promosjon. Rett før utgivelsen lakk albumet ut på diverse fildelingsnettverk. Det spekuleres i om lekkasjen spredde seg fra Tyskland, hvor det ryktes om at noen ungdommer la ut albumet på nettet.
Tre dager før utgivelsen introduserte Keyclub en animert kortfilm til sangen A Little Piece of Heaven. Avenged Sevenfold promosjonsturne begynte 29. oktober og hadde gjesteopptredener fra Black Tide og Operator. Den 30. oktober ble Avenged Sevenfold gitt ut i alle butikker.

Singler
Den første singlen til albumet, Critical Acclaim ble lagt ut på Itunes Music Store for nedlastning 28. august. Singelen fikk aldri noen musikkvideo, men har allerede vist seg å være svært populær blant fans av bandet.
Tidlig i september ble det lekket informasjon på nettet om at bandet hadde blitt ferdig med albumets første musikkvideoen, Almost Easy. Lekkasjen avslørte P.R Brown som regissør av filmen. Brown har tidligere arbeidet med videoer for Mötley Crüe og Marilyn Manson. Noen dager etter lekkasjen ble Almost Easy også bekreftet som den andre singlen fra albumet.
Afterlife, ble utgitt som den tredje singelen fra albumet. Den er så langt den mest suksessfulle singelen fra albumet og nådde helt til nummer 11 på Billboard Mainstream Rock Tracks.
Dear God og Scream ble henholdsvis gitt ut som fjerde og femte single fra albumet. Dear God har så langt ikke kommet inn på verken US Main. Rock eller US Mod. Rock. Scream har hat noe større suksess og var med i en konkurranse hvor fans kunne få lage en musikkvideo til sangen.

Mottakelse
Albumet har generelt sett fått positive, men også enkelte veldig negative anmeldelser. Musikkblader som Kerrang! og Metal Hammer har gitt albumet deres nest høyeste karakter. Radiostasjonen Q101.1 intervjuet også bandet ganske nære utgivelsen av bandet. Selv om albumet har introdusert noen nye klassikere som for eksempel, A Little Piece of Heaven og Critical Acclaim har bandet også blitt kritisert av enkelte fans for å ha skiftet stil.
Billboard, som har gitt albumet en av dets mer positive anmeldelser skriver at albumet virker mer preget av forskjellige typer musikk enn det deres tidligere album har vært, Afterlife og A Little Piece of Heaven blir trukket frem som eksempler.

Sertifisering og Salg
Albumet debuterte på nr. 4 på Billboard 200 lista. Albumet har så langt solgt over 479,000 eksemplarer i USA og over 600,000 på verdensbasis. 23. september 2008 ble albumet sertifisert gull av RIAA.
Albumet gjorde det nokså solid i USA, men har hatt liten suksess utenfor ikke-engelskspråklige land.

Sporliste 
 «Critical Acclaim» (5:51)
 «Almost Easy» (7:21)
 «Scream» (4:49)
 «Afterlife» (5:24)
 «Gunslinger» (8:31)
 «Unbound (The Wild Ride)» (5:45)
 «Bromton Cocktail» (7:10)
 «Lost» (5:27)
 «A Little Piece of Heaven» (7:10)
 «Dear God» (5:14)

Personell

Band
M. Shadows – Hovedvokalist
Synyster Gates – Hovedgitar, støttevokalist 
Zacky Vengeance – Gitar, støttevokalist
Johnny Christ – Bass
The Reverend – Trommer, vokalist, støttevokalist

Teknikere
Avenged Sevenfold – Produsent
Fred Archambault og Dave Schiffman – Teknikker
Mike Fasano – Tromme Teknikker
Walter Rice – Gitar Teknikker
Fan-produsenter for en dag (Vinnere av konkurranse) – Daniel McLaughlin og Christopher Guinn
Strengarrangement på «Afterlife» og «Unbound (The Wild Ride)» – Marc Mann og Avenged Sevenfold
Strengarrangement på «Brompton Cocktail» – Bruce Fowler og Avenged Sevenfold
Strenger, Blåseinstrument og korarrangement – Steve Bartek og Marc Mann på «A Little Piece of Heaven»
Programmering på «Critical Acclaim» og «Scream» – Jay-E
Piano på «Almost Easy» – Greg Kusten
Piano og Orgel av Jamie Muhoberac på «Critical Acclaim», «Unbound (The Wild Ride)», «Lost», og «A Little Piece of Heaven»
Slagverk på «Brompton Cocktail» – Lenny Castro
Pedal og akustisk gitar på «Dear God» og «Gunslinger» – Greg Leisz
Tilleggsvokal – Shanna Crooks på «Gunslinger» og «Dear God»
Tilleggsvokal – Zander Ayeroff og Annmarie Rizzo «Unbound (The Wild Ride)»
Tilleggsvokal – Juliette Commagere på «A Little Piece of Heaven»
Tilleggsvokal – Jaime Ochoa på «Critical Acclaim».
Tilleggsvokal – Valary DiBenedetto på «Scream».

Referanser

Eksterne lenker   
 

Musikkalbum fra 2007
Avenged Sevenfold-album